Selv om fordømmelsen av Montesinos deles av de fleste, har Fujimori fremdeles en del støtte; en opinionsmåling i Lima i februar 2005 ga ham 17 % oppslutning. Den sittende presidenten, Toledo, fikk på samme tid om lag 8 % støtte. En meningsmåling i mars 2005 antydet at 12 % ville ha stemt på ham ved presidentvalget i 2006. De som støtter Fujimori anser at han ikke hadde noe å gjøre med Montesinos handlinger, mens de som kritiserer ham er av motsatt oppfatning.